Lecserélheti a Facebook helymegosztó funkcióját
Meg nem erõsített információk szerint a Facebook felvásárolta a Gowalla nevû céget, amely a közösségi szájt Helyek (Places) nevû helymegosztó funkciójához hasonló szolgáltatásokat nyújt.
Errõl a CNN amerikai hírcsatorna online kiadása adott hírt a Gowallához közeli névtelen forrásokra hivatkozva, de a felvásárlásról szóló híreket a cég hivatalosan nem kívánta kommentálni. A csatornának azt sem sikerült megtudnia, hogy a világ legnépszerûbb közösségi oldala mennyit fizetett a Gowalláért. A Facebook az Egyesült Államokban tavaly nyáron, itthon idén tavasszal indította el a Places (Helyek) elnevezésû funkcióját, ami lehetõvé teszi használóinak, hogy okostelefonjaikrõl bejelentkezzenek helyekre, így ismerõseik láthatják, hol tartózkodnak, ha találkozni akarnak velük. Ez a szolgáltatás hasonló funkcióval bír, mint az egy évvel korábban elstartolt Gowalla, vagy a legnépszerûbb helymegosztó szolgáltatás, a Foursquare.

A Facebook Helyek funkciója abban tér el jelentõsen a Gowallától és a Foursquare-tõl, hogy az egy nagy közösségi szájt kis része, míg az utóbbi kettõ teljes értékû szájt, amelyen a helyekre való bejelentkezéseket jutalompontokkal díjazzák. Bár a jutalompontok önmagukban nem érnek pénzt, egyes cégek a helymegosztó szolgáltatásokra alapozva kínálnak kedvezményeket: például egy étteremben a sokadik látogatás után olcsóbban lehet megvacsorázni.

A CNN úgy tudja, hogy az akvizíciót követõen a Gowalla alkalmazottainak  többségét a jelenlegi Austinben lévõ székhelyrõl  átköltöztetik a Facebook Palo Alto-i központjába, ahol a cég Timeline nevû új, emlékek eltárolását biztosító, bevezetés alatt álló funkciójának helyszínek rögzítésével kapcsolatos tulajdonságainak továbbfejlesztésén dolgoznak majd. A Gowalla eleinte szoros versenyben volt a Foursquare-rel, azonban az jelentõsen lekörözte népszerûségben, ezért a szájt némileg profilt váltott, és utazóknak nyújtott információbázisként állította be magát. Ha a Facebook általi felvásárlás igaznak bizonyul, az azt is jelenti, hogy a Helyek funkció nem váltotta be a hozzá fûzött reményeket.
Facebook Foursquare Gowalla akvizíció helymegosztó szolgáltatás közösségi oldalak